muurdecoratie Kawit metaal 28x74 cm
Kleur goud koper
Lx Bx H 740x280x40
Tags: muurdecoratie Kawit metaal 28x74 cm Grondbewaringsgebied Williston : Optimale benutting van weiveld
Home Grondbewaringsgebied Williston : Optimale benutting van weiveld Last update: April 3, 2012 09:18:00 AM
GRONDBEWARINGSGEBIED WILLISTON: OPTIMALE BENUTTING VAN WEIVELD
W v D Botha
‘n Oop vat kan net water hou tot by die punt van die kortste duig. Volgens hierdie beginsel kan weiveld slegs in so ‘n mate optimaal benut word as wat die mees beperkende praktyk dit toelaat. Ten einde te bepaal watter die mees beperkende praktyke is, het die Grondbewaringskomitee van Williston gedurende 1976 ‘n opname in hul gebied gedoen.
Volgens bygaande Figuur, wat ‘n oop vat illustreer, het dit 11 duie waarvan tans ses nie die oorsaak is dat die vat nie eers tot die helfte van sy vermoë gevul kan word nie. Dit is die volgende, naamlik:
getal veetroppe (Vier of meer)
afkamping van waterbane
getal kampe per plaas (Tien of meer)
een-derde spaar vir 12 maande
grootte van plaas (1 000 of meer KVE)
drakrag volgens die VVS
Die vyf duie wat ‘n beperking Iê op die hoeveelheid water wat die vat kan hou, is in volgorde van belangrikheid die volgende:
drakrag indien as norm geneem word die Veeverminderingskema-drakrag minus 'n derde,
getal kampe per trop, waar vyf per trop as minimum gestel word,
getal kampe per plaas, waar16 kampe per plaas as die minste aanvaar word,
onoordeelkundige benutting van waterbaanveld, waar die aanbevole slegs winterbeweiding is,
verkeerde behandeling van erosiekolle, waar aanbeveel word dat dit afgekamp en vir drie jaar aan beweiding onttrek word.
Op sterkte van hierdie bevindings het die Grondbewaringskomitee van Williston besluit dat hul werksterrein sal wees om hierdie gaping in die vat (kyk figuur) toe te maak sodat die vat teen die einde van 1978 ten minste tot helfte van sy vermoë gevul kan word. Om hul doelwit te bereik, moet die onderstaande getal boere oorreed word om:
Veeverminderingskemadrakrag minus een-derde toe te pas 76
Meer as vier kampe per trop toe te laat 64
Meer as 16 kampe per plaas op te rig 58
Waterbaanveld gedurende wintermaande te bewei 52
Erosiekolle af te kamp en vir drie jaar aan beweiding te onttrek 15
Aangesien die Grondbewaringskomiteelede hul tyd in diens van hul medeboere ten beste wil benut, is op die volgende werksprogram besluit:
Elke lid van die Komitee stel 'n lys van die boere in sy wyk op en plaas, hulle in "maklik oorreedbare" en "moeilik oorreedbare" groepe.
Hy kies dan uit die "maklik oorreedbare" groep daardie getal wat hy vir die verslagjaar moet bearbei om bogenoemde doelwit. in die gestelde tyd te bereik.
Tussen vergaderings, wat driemaandeliks gehou word, moet hy die voorgenome getal boere besoek.
Sodra die lys van "maklik oorreedbare" boere afgehandel is, word oorgegaan tot die bearbeiding van die "moeilik oorreedbare" boere.
Voorligtingsbeamptes sal help met die oorreding van moeilik oorreedbares maar hul veral toespits op verspreiding van inligting deur die opstel van inligtingstukke en praatjies tydens byeenkomste van veldgroepe.
Aan die einde van elke verslagjaar sal die werksprogram heroorweeg en aangepas word.